राजकुमार राव को लोग आलिया भट्ट समझ बैठे
राजकुमार राव ने 1 जनवरी को अपनी आने वाली फिल्म 'लूडो' से पहला लुक जारी किया था जिसे लेकर अब वे ट्विटर पर ट्रोल हो रहे हैं। फोटो में राजकुमार राव को लड़की के अवतार में बखूबी देखा जा सकता है। वहीं, एक और फोटो में उन्हें एकदम अलग अंदाज में देखा जा सकता है।
एक्टर राजकुमार राव जल्द ही अनुराग बासू की अगली फिल्म लूडो में नज़र आने वाले हैं। इस फिल्म में राजकुमार एक अतरंगी लड़के और लड़की दोनों के किरदार में नज़र आने वाले हैं। हाल ही में राजकुमार ने अपने ऑफिशियल इंस्टाग्राम अकाउंट से कुछ तस्वीरें शेयर की हैं, जिनमें वो काफी अलग दिख रहे हैं।
सोशल मीडिया पर दरअसल, लोग उन्हें आलिया भट्ट समझ बैठे हैं। राजकुमार राव ने जो फोटो शेयर की है उसे देखकर लोग कह रहे हैं कि आप बिलकुल आलिया भट्ट जैसे दिखाई दे रहे हैं। वहीं, एक यूजर ने लिखा- मुझे लगा ये आलिया भट्ट है लेकिन मैं गलत था।
आपको बता दें कि राजकुमार राव ने एक और फोटो शेयर की है जिसमें वे एक रेट्रो लुक में नजर आ रहे हैं। फिल्म की बात करें तो बता दें कि इस फिल्म में राजकुमार राव के साथ अभिषेक बच्चन, फातिमा सना शेख, सान्या मल्होत्रा, आदित्य रॉय कपूर, पंकज त्रिपाठी और रोहित सराफ अहम रोल में हैं। ये फिल्म 24 अप्रैल 2020 को रिलीज होगी। अनुराग बसु इस फिल्म को डायरेक्ट कर रहे हैं।
वर्कफ्रंट की बात करें तो राजकुमार राव पिछली बार फिल्म मेड इन रिलीज हुई थी। इस फिल्म में मौनी रॉय उनके अपोजिट रोल में थीं। इसे अलावा वो कंगना रनौत संग फिल्म जजमेंटल है क्या में नजर आए थे। फिल्म में कंगना रनौत मुख्य भूमिका में थीं। अपकमिंग प्रोजेक्टस में राजकुमार प्रियंका चोपड़ा संग फिल्म द व्हाइट टाइगर में नजर आएंगे।